მირანდა ვუოლასრანტა

მირანდა ვუოლასრანტა (ფინ. Miranda Vuolasranta; დ. 1959) — ბოშური წარმოშობის  ფინელი  აქტივისტი, ბოშური ენის მასწავლებელი და ბოშათა უფლებების ექსპერტი. ბოშათა და მომთაბარეთა ევროპული ფორუმის პრეზიდენტი.Миранда Вуоласранта. Радио Свобода (10 ноября 2002).(რუს.)

 ბიოგრაფია 
მირანდა ვუოლასრანტა დაიბადა 1959 წელს. ის გაიზარდა ტრადიციულ ბოშურ ოჯახში, საუბრობს ფინურ, შვედურ და ბოშურ ენებზე. გოგონას ოთხი და-ძმა ჰყავდა. ვუოლარანტას მშობლები წერა-კითხვის უცოდინრები იყვნენ, მაგრამ  ხელს უწყობდნენ შვილებს განათლების მიღებაში.

ახალგაზრდობაში მირანდას მასწავლებლებმა ურჩიეს, უგულებელყო მისი ბოშური წარმომავლობა ფინურ საზოგადოებაში წარმატების მისაღწევად. გოგონა შვედეთში სწავლობდა 1970-იან წლებში  მან აიღო ბოშური ენისა და ისტორიის მასწავლებლის დიპლომი.  მასწავლებლად მუშაობის პერიოდში, იგი გახდა ბოშების უფლებების დამცველი. 1980-იან წლებში ვუოლასრანტა დაბრუნდა ფინეთში და ბოშური თემების დასაცავად ჟურნალისტური საქმიანობა დაიწყო.  1989 წელს იგი შეუერთდა ფინეთის ბოშების ეროვნულ მრჩეველთა საბჭოს, როგორც ორგანიზაცია „Romano Missio“-ს წარმომადგენელი.Roma Role Models. Brussels: European Roma Information Office (ERIO). 2015. pp. 14–15."Miranda Vuolasranta". www.romarchive.eu. Retrieved 2021-04-05.

1990-იან წლებში მირანდა ვუოლასრანტა აგრძელებდა საქმიანობას. 1995 წელს მუშაობდა სკოლებისთვის ბოშური ენის სასწავლო მასალის შედგენაზე. მან ცალსახად განაცხადა, რომ საჭიროა ფინეთის მედიამ და სკოლებმა შეასრულონ თავიანთი კანონიერი ვალდებულებები, უზრუნველყონ თარგმანები ბოშურენოვანი თემებისთვის. 1997 წელს ვუოლასრანტა გახდა ბოშების მრჩეველთა ეროვნული საბჭოს დაგეგმვის ოფიცერი, ხოლო 1998 წელს — ბოშების მრჩეველთა საბჭოს გენერალური მდივანი სოციალურ საკითხთა და ჯანდაცვის სამინისტროში. იგი გახლდათ  ბოშური წარმოშობის პირველი ადამიანი, ვინც ხსენებული თანამდებობა დაიკავა.

2002 წლიდან 2006 წლამდე მირანდა ვუოლასრანტა მუშაობდა ბოშათა საკითხებზე ევროპის საბჭოში სტრასბურგში. 2008 წლიდან 2012 წლამდე იყო ფინეთის ბოშების ეროვნული ფორუმის აღმასრულებელი დირექტორი. შემდგომში მუშაობდა ფინეთის საგარეო საქმეთა სამინისტროში, 2013 წლიდან 2015 წლამდე ევროკომისიის პოლიტიკის ოფიცრად. მას ეკავა მრავალი სხვა თანამდებობა, მათ შორის გახლდათ ევროპის  ბოშათა ფორუმის თავმჯდომარე. 2020 წლიდან მირანდა ვუოლასრანტა ბოშათა და მომთაბარეთა ევროპული ფორუმის (ERT) პრეზიდენტია.Mir, Artikkelit käyttäjältä; Vuolasranta, a (2017-04-04). "Kohtele minua minuna, niin minäkin kohtelen sinua sinuna". 100 puheenvuoroa taiteesta (ფინ). Retrieved 2021-04-05.

2020 წელს, როგორც ERTF-ის პრეზიდენტმა, მირანდა ვუოლასრანტამ გამოაქვეყნა განცხადება, რომელშიც მოუწოდებდა ბოშებს გაერთიანებულიყვნენ პანდემიასთან საბრძოლველად, ამასთან, აღიარა, რომ ბოშათა ბევრ თემს აქვს COVID-19-ით დაინფიცირების მაღალი რისკი."European Roma and Travellers Forum President makes statement about COVID-19 pandemic, thanks health care professionals". romea.cz. Retrieved 2021-04-05.

 კრიტიკა 
ფინელი ბოშების საზოგადოების რამდენიმე გამოჩენილი წევრი, მათ შორის მხატვარი კიბა ლუმბერგი, მომღერალი რაინერ ფრიმანი და მწერალი ვეჯო ბალცარი მირანდა ვუოლასრანტას დაუპირისპირდნენ. იგი გააკრიტიკეს და განაცხადეს, რომ ვუოლასრანტა ხელმძღვანელობს კონსერვატორ ბოშებს, რომლებიც ცდილობენ პრობლემები დაფარონ და კრიტიკას თავი აარიდონ. 2008 წელს მირანდა ვუოლასრანტას ჯარიმის გადახდა მოუწია მას შემდეგ, რაც კიბა ლუმბერგმა იგი ცილისწამებაში დაადანაშაულა."Kiba Lumberg teki rikosilmoituksen Ylen kirjeestä - HS.fi - Kulttuuri". 2011-11-14. Archived from the original on 2011-11-14. Retrieved 2021-04-05."Ajankohtainen kakkonen | yle.fi | Arkistoitu". vintti.yle.fi. Retrieved 2021-04-05."Vuolasrannalle sakot Kiba Lumbergin loukkauksesta - HS.fi - Kulttuuri". archive.is. 2012-05-26. Retrieved 2021-04-05.(ფინ.)

 ჯილდოები 

 პრემია "ოქროს ბორბალი" (2007) —  ბოშათა საერთაშორისო კავშირი; 
 ადამიანის უფლებათა აქტივისტის ჯილდო (2012) —ფინეთის ადამიანის უფლებათა ლიგა.

 სქოლიო 
კატეგორია:დაბადებული 1959
კატეგორია:ფინელი აქტივისტები
კატეგორია:ფინელი ქალი პოლიტიკოსები
კატეგორია:ფინელი პედაგოგები
კატეგორია:ბოშები
კატეგორია:ბოშა აქტივისტები
კატეგორია:ცოცხალი ადამიანები